Utfordringer med motivasjon i skolen
I St.melding nr.22 fremgår det at skoleelevers motivasjon for læring synker fra 5.trinn til utgangen av 10.klasse (Kunnskapsdepartementet, 2010-2011). Hva denne utviklingen skyldes kan være vanskelig å definere, men resultatene lyssetter en svært relevant problemstilling. Hvordan kan voksenpersoner fasilitere et miljø som opprettholder elevers «barnslige» motivasjon og lærelyst?
“To be motivated means to be moved to do something” (Deci & Ryan, 2000). Begrepet motivasjon omhandler drivkraften som ligger bak innsats. I en skolesetting vil motivasjon for læring sees på som en situasjonsbestemt tilstand som påvirkes av forventninger, selvvurdering, erfaringer og verdier (Skaalvik & Skaalvik, 2005).
Kilder
Kunnskapsdepartementet (2010-2011). Motivasjon – Mestring – Muligheter (Meld. St. nr.22).
Ryan, R. M., & Deci, E. L. (2000). Intrinsic and extrinsic motivations: Classic definitions and new directions. Contemporary educational psychology, 25(1), 54-67.
Skaalvik, E,M. & Skaalvik, S. (2005). Skolen som læringsarena. Selvoppfatning, motviasjon og læring. Oslo: Universitetsforlaget.
Tekst hentet fra Prosjektgruppe 10, Herrera med flere.